# data[].attributes.body
Illuka Kool kutsub kõiki 1.-5. klassi õpilasi koos vanematega 19.novembril Illuka Kooli, et osaleda töötubades ja sügiskontserdil.

Töötubadesse toimub registreerimine algklasside maja fuajees, algusega kell 17:30 - 18.00.
Iga õpilane saab koos vanematega osaleda kahes töötoas.

18:00-18:25 I töötuba
18:30- 18:55 II töötuba

19:10 algab mõisa saalis õpilaste jõulukontsert.

Pärast kontserti ühine kringlisöömine
Olete oodatud!

# data[].attributes.headline
UUED KOOLITOIDU HINNAD ALATES 1.novembrist 2025

# data[].attributes.subject
UUED KOOLITOIDU HINNAD ALATES 1.novembrist 2025

# data[].attributes.body
Alates 1.novembrist 2025 on Alutaguse Vallavalitsuse 26. septembri 2025 korraldusega nr 499 kehtestatud uued toitlustamise hinnad.

✨Uued hinnad lasteaias:
• toidupäeva maksumus 2,80€ (enne 2,50€)

* Vanem on vabastatud toiduraha maksmisest kui tema ja tema laps elab rahvastikuregistri andmetel Alutaguse vallas. Toiduraha maksumus tasutakse Alutaguse valla eelarvest. Toiduraha soodustus ei rakendu juulikuu valverühma koha kasutajale.

***

✨Uued hinnad põhikoolis:
• hommikupuder 0,35€ (enne 0,35€)
• koolilõuna 1,50€ (enne 1,30€).
• oode 0,95€ (enne 0,80€)
✨Hommikusöök ja lõuna on kõikidele õpilastele tasuta.
🥣 Oode (0,95 senti) - 1. - 4.klass Alutaguse vallas sissekirjutust omavatele õpilastele tasuta.
🥣 Oode (0,95 senti) - 1. - 4.klass väljaspool Alutaguse valda sissekirjutust omavatele õpilastele tasuline.
🥣 Oode (0,95 senti) - 5. - 9.klassi õpilastele tasuline.

***

✨Uued hinnad töötajatele:
• lõuna maksumus 3,50€ (enne 3,00€)

# data[].attributes.body
2.-7.november Erasmus õpiränne Saksamaale

3.-4. november 9.klassi eesti keele tasemetöö    9.klass

4. november Iseseisva õppe päev (2.-9.kl); Sotsiaal-emotsionaalsete oskuste arendamise õpiring (õpetajad); 1. klass külas Kurtna raamatukogus

6. november Rahvastepalli võistlus Jõhvis (4.-5.kl);  Musirullide perepäev

7. november Eesti keele proovieksam (9. kl)

12. november Arukate õpilaste akadeemia

13. november Pildistamine (lasteaed)

14.-15. november Isadepäeva tähistamine lasteaias

18. november Uurimislabor "Varandus akvaariumis" Tartu Ülikooli Teaduskoolis (8.-9.kl)

18. november  Rahvastepall Jõhvis (1.-3. kl)

19. november Perepäev ja sügiskontsert

21. november Ida-Viru lasteaedade liikumisõpetajate koolitus Illukal

25. november 5. ja 8. klass Vanemuise Teatris "Vennad Lõvisüdamed"

25. november   Kadri- ja Mardipäev lasteaed

26. november Pildistamine põhikoolis, maakondlik etluskonkurss Kohtla-Järvel

# data[].attributes.headline
IDA-VIRU MAAKONNA 4.-5.kl RAHVASTEPALLI TURNIIRIL I ja II KOHT

# data[].attributes.subject
IDA-VIRU MAAKONNA 4.-5.kl RAHVASTEPALLI TURNIIRIL I ja II KOHT

# data[].attributes.body
6.11.2025 Jõhvis toimunud 4.-5. klasside piirkondlikel rahvastepallivõistlustel tõestasid meie kooli õpilased taas, et harjutamine ja üksteise toetamine kannavad vilja.

Poiste võistkond näitas kindlat mängu ja saavutas I koha.

Tüdrukute võistkond mängis samuti väga südikalt ning saavutas väärika III koha.

Meie koolis õpib 5. klassis ainult 3 tüdrukut, kes täna kõik koos 4. klassi tüdrukutega ka võistlesid. Palju palju õnne!

# data[].attributes.body
Haridus- ja Teadusministeerium toetas tänavu loodusainete ja liikumisõpetuse õppevahendite soetamist. Meie koolile eraldatud 2327 eurosest toetusest oleme ostnud hulganisti vahendeid, et toetada laste liikumist: võrkpalli võrk, saalihoki värvad, kõrgushüppematt, hüppenöörid, indiaka võistluspallid, kuulid, heitekettad, pallid, hüppenöörid, naelikud ning kõlari.

4.11.2025 jõudis kooli kauaoodatud suusavarustus, mis sai soetatud Kuldliiga preemiaraha 2500.00 euro eest.
Tänu sellele saavad kõik õpilased nautida talviseid suusatunde kaasaegsete ja kvaliteetsete suuskadega. Lisaks soetasime uusi suusasaapaid ja suusakeppe.
Aitäh tublidele noortele kergejõustiklastele, kelle pingutused ja võidud suusavarustuse uuenduskuuri võimalikuks tegid!

# data[].attributes.headline
PUUD, MIS KASVAVAD KOOS MEIEGE - ILLUKA KOOLI LOOTUSE KIRSIALLEE

# data[].attributes.subject
PUUD, MIS KASVAVAD KOOS MEIEGE - ILLUKA KOOLI LOOTUSE KIRSIALLEE

# data[].attributes.body
Illuka Kool sai MTÜ Mondo Maailmapäevade projektist toetust, et rajada oma kooli territooriumile väike kirsiaed.

Projekti eesmärk oli tuua kokku kooli- ja lasteaiapere, toetada laste vaimset heaolu ja kasvatada hoolivat suhet looduse ning üksteisega.  Kuna Maailmapäevad 2025/2026. õa teema on „Lootus, mis liigutab“, siis otsustasime rajada kirsiallee.

15.oktoobril 2025 istutasid kõik klassid ja lasteaia Naerupallide rühm kirsiallee lasteaia ja kooli vahele. Iga klass ja lasteaed sai omale kirsipuu ja lõi sõnumi tulevikule – väikese märgi sellest, et lootus kasvab koos meiega.

Kirsipuud on paljudes kultuurides saanud lootuse, uuenemise ja elu ringkäigu sümboliks.

Uuenemine ja algus. Nii nagu kirsipuu vajab aega ja õigeid tingimusi, et õitsele puhkeda, vajavad ka lapsed aega ja hoolt, et nende teadmised ja oskused areneksid.

Lootus ja järjepidevus. Kirsipuu õitsemine on lühike, kuid kordub igal aastal. See tuletab meelde, et ka pärast raskusi ja ebaõnnestumisi tuleb alati uus võimalus — uus kevad, uus algus.

Eluring ja väärtuste mõtestamine. Õppimine ei lõpe kunagi, vaid muutub ja areneb nagu aastaring ise.

# data[].attributes.body
Tunniplaan on avaldatud kooli kodulehel.

Pikapäevarühm. 2025/26 õa töötavad koolis pikapäevarühmad 1.-3.klassini kuni 14.25. Igal klassil on oma rühmaruum.

# data[].attributes.body
Jätan nutivahendi kotti ja võtan välja koolist lahkudes.

Kui tunnen, et ei suuda ennast ise kontrollida, siis annan nuti-vahendi esimese tunni alguses õpetajale „telefonihotelli“ või klassijuhataja kätte hoiule.

Võtan osa võimlavahetunnist.

Suhtlen sõbraga.

Ilusa ilmaga leian tegevust õuealal või ronimisväljakul.

Tean, et koolitöötajal on õigus võtta reeglirikkuja nutivahend hoiule.

# data[].attributes.body
Soovime kujundada õpilaste riietumiskultuuri.
Viisakas riietus jätab inimesest hea mulje, distsiplineerib ja tagab hea töökeskkonna.

Kool on õpilase töökeskkond.

Riietus peab sobima olukorraga. Metsa matkama ei minda kleidis/ülikonnas ja uhkete kingadega, samuti ei sobi kooli tulla matka-, spordi- või diskoriietes.

Kuna arvamus viisakast riietusest võib olla erinev, siis mõned näited, mis kooli ei sobi:

dressid, liibuvad spordipüksid ja retuusid, mille peal pole tuunikat või pikemat pluusi,õlgu ja/või vöökohta paljastav riietus, ultramini seelik või püksid, rannapüksid, lõhkised teksad, plätud ja kroksid.

Spordiriietus on kasutusel meil vaid kehalise kasvatuse tundides

Täname mõistva suhtumise eest!

# data[].attributes.body
Koolil on koolivorm, mille elementide kandmine igapäevaselt on vabatahtlik, pidulikel üritustel soovitatav.

Koolis toimuvatele pidulikele üritustele (aktused, eksamid jm) tullakse korrektses riietuses või koolivormis.

👕👕Koolivormi tellimine: https://seren.ee/tootekategooria/koolivorm/illuka-kool

T-särk (tumesinine, hall, tumeroheline, oranž)

Polosärgid (tumesinine, hall, oranž)

Pusa (tumesinine, hall, tumeroheline, oranž)

Kleit lühikeste või pikkade varrukatega või volangiga (tumesinine, hall, tumeroheline, oranž).

👕Tellimiskeskkond Seren OÜ kodulehel on püsivalt avatud, tellida saab endale sobival ajal, oluline on jälgida mõõdutabelit. Tooted valmivad üldjuhul 15 tööpäevaga ning tooted saadetakse teile sobivasse pakiautomaati.

# data[].attributes.body
Head lapsevanemad koos lastega! Kätte on jõudnud taas aasta kõige pimedamate hommikute ja õhtutega aeg. Palun vaadake, et teie ja teie lapse riietel oleks elupäästev helkur igal hommikul olemas!